Jyllandsposten, 1838-01-22
Ligesom jeg tidligere ved mine offentliggjorte Annoncer har fremsat den af Kammerraad Rod brugte ulovlige Fremfærd mod alle Sognefogderne i hans Jurisdiction at tilbageholde Udbetalingen for Kundgjørelserne af Auctionsplacater, som i Sportelreglementet af 22 Marts 1814 udtrykkeligen er befalet, saaledes skylder jeg herved at bekjendtgjøre, at denne Maade ved Pressen at udpege saadan Handlemaade, istedetfor paa vedkommende Steder muligen til ingen Nytte at klage, allerede har havt den promte og saare indflydelsesrige Virkning, at Hr. Rod nu smukt har fundet sig bevæget og opfordret til for nærværende Tid ei allene at udbetale deslige Kundgjørelser til alle Sognefogder i Jurisdictionen, men end- og har gjort det Tilbud at udbetale endeel af hidindtil ei betalte Placatpenge for de foregaaende Aar af hans Embedstid. Jeg paaskjønner derfor i høi Grad, denne Hr. Rods godmodige Eftergivenhed, idet den første Følge af mine Annoncer har været den: at de 31 Sognefogder i Middelsoms og Sønderlyng Herreder i denne Henseende ere blevne indsatte i deres lovlige Rettigheder, og haaber jeg, at denne Tingenes Vending ogsaa vil overtyde enhver Enkelt af Jurisdictionens Beboere saavelsom Andre om, at der gives en Styrke i Landets Love der hjemler hver især den Ret han tilkommer, om ogsaa Magthaveriet skulde for en Tid have berøvet disse Selvstændighed og Dristighed til at paatale samme. Jøvrigt formener jeg, at Hr. Rods forandrede Fremgangsmaade, som vistnok ligesaalidet er foranlediget ved høiere Jndvirkning eller Foranstaltning som ved hans Medlidenhedsfølelse, for Sognefogderne, saaledes indeholder et talende Beviis for Rigtigheden af min i denne Anledning fremførte Anke over den rodske Embedsvilkaarlighed, som i sin Tid blev mig nægtet for Underretten ved Vidner og Beviser at oplyse og documentere, men som nu under nærværende Tingsvidne-Afhøring inden føie Tid ved høiere og bedre Rets Nydelse formeentlig vil blive fremstillet i sin rette Sammenhæng. Sluttelig bemærkes, at dersom Hr. Rod eftertidigen under nogensomhelst anbragt Prætext, f. Ex. som Manden udtrykker sig "for at undgaae Bogholderie over Bagateller har afsluttet en halv udtrykkelig og halv stiltiende Overeenskomst altsaa halv i Tankerne!) om at fornye en Sædvane fra hans Embeds formands Tid eller andre deslige saare lidet betydende Retsargumenter, atter skulde lade sig indfalde, at tilbageholde Sognefogderne deres dem tillagte reglementerede Betaling, da bedes saadant af Vedkommende anmeldt paa min Avlsgaard, idet jeg derefter - forbigaaende alle Betænkeligheder, Erklæringer, Besvarelser, Jndsendelser, Deliberationer og Resolutioner - uopholdelig, ved Hielp af Pressens rette Brug, skal opbyde Alt for at faae saadan Sædvane til at vige for Lovgivningens Bestemmelser og den selv anmassede Embedsmyndighed paa denne Maade tilbageviist inden Lovens betegnede Skranker, om der ogsaa ved denne Fremgangsmaade skal lægges mig endnu flere Hindringer og Chicaner i Veien end dem hvorved man hidindtil forgjæves har formeent at skulle afskjære mig min lovlige Ret og trætte og lamme mit vistnok byrdefulde Arbeide, men som sikkerlig ingenlunde skal lykkes, selv mine virksomste Modstandere. Lesagergaard, den 15de Januar 18338. C. G. Clausen. Hans Christian Møller.